มหาวิทยาลัยบอร์นมัท

มหาวิทยาลัยบอร์นมัท ( (BU)) เป็นมหาวิทยาลัยในสหราชอาณาจักร มีเขตทำการเรียนการสอนตั้งอยู่ที่เมืองบอร์นมัทและพูล จังหวัดดอร์เซตเหตุที่เรียก จังหวัด ไม่เรียก มณฑล เพราะในอังกฤษมีการแบ่งย่อยออกเป็นจังหวัดหรือเคาน์ตี (county) แต่ละจังหวัดมีองค์การบริหารส่วนจังหวัด (county council) ในจังหวัดแบ่งออกเป็นอำเภอ (district) ซึ่งบางอำเภออาจเป็นอิสระทำนองเดียวกับเมืองพัทยาได้ เรียกว่า เขตปกครองพิเศษ (unitary authority) ในอำเภออาจซอยย่อยออกเป็นตำบล (civil parish) ซึ่งประกอบด้วยหมู่บ้านและเมืองต่าง ๆ ในบางประเทศเมื่อนับจังหวัดหลายจังหวัดแล้ว จะได้รวมกันเป็นมณฑลหรือภาค โปรดดู เขตการปกครองของจีน และ มณฑลเทศาภิบาล ประกอบ ถือกำเนิดจากวิทยาลัยเทคนิคบอร์นมัท คติพจน์ของมหาวิทยาลัยคือ Discere Mutari Est (การเรียนรู้คือการเปลี่ยนแปลง)

มหาวิทยาลัยบอร์นมัทมีชื่อเสียงด้านการท่องเที่ยว การโรงแรม และการตลาด จากการจัดอันดับสถาบันอุดมศึกษาในสหราชอาณาจักร ปี พ.ศ. 2556 และ 2557 มหาวิทยาลัยได้รับการจัดอันดับที่ 6 และ 11 ตามลำดับ ในสาขาวิชาการท่องเที่ยวและการโรงแรมCUG University Subject Tables 2014: Hospitality, Leisure, Recreation & Tourism

 ประวัติและที่ตั้ง 
ตามนัยแห่งพระราชบัญญัติการศึกษาชั้นสูงและการอุดมศึกษา พ.ศ. 2535 (Further and Higher Education Act 1992)UK Parliament. Further and Higher Education Act 1992. สืบค้นเมื่อ 9 มีนาคม 2557 มหาวิทยาลัยบอร์นมัทก่อตั้งเมื่อวันที่ 27 กันยายน พ.ศ. 2535 โดยเปลี่ยนสถานะจากวิทยาลัยเทคนิคบอร์นมัทซึ่งตั้งราว ๆ พ.ศ. 2510 

มหาวิทยาลัยบอร์นมัทมีพื้นที่ทำการสอนอยู่สองแห่ง คือวิทยาเขตแลนด์สดาวน์ซึ่งเป็นที่ตั้งของสำนักวิชาสุขภาพและสังคมสงเคราะห์ (School of Health and Social Care) และสำนักวิชาธุรกิจศึกษา ตั้งอยู่ใจกลางเมืองบอร์นมัท อีกแห่งหนึ่งคือวิทยาเขตทาลบอตซึ่งเป็นพื้นที่หลักของมหาวิทยาลัย ตั้งในเขตรอยต่อระหว่างเมืองบอร์นมัทและเมืองพูล

 ส่วนงาน 
มหาวิทยาลัยบอร์นมัทแบ่งย่อยออกเป็น 4 คณะ (เดิมมี 6 สำนักวิชา) ได้แก่
 คณะวิทยาศาสตร์และเทคโนโลยี ประกอบด้วยสาขาวิชาโบราณดี มานุษยวิทยา ชีววิทยา ภูมิศาสตร์ การออกแบบ วิศวกรรมศาสตร์ การคณนา และนิติวิทยาศาสตร์
 คณะสื่อและการสื่อสาร ประกอบด้วยศูนย์นโยบายและการจัดการทรัพย์สินทางปัญญา ศูนย์ความเป็นเลิศทางด้านสื่อ ศูนย์แห่งชาติด้านภาพเคลื่อนไหวคอมพิวเตอร์ และศูนย์วิจัยประวัติการแพร่ภาพและเสียง
 คณะวิทยาศาสตร์สุขภาพและสังคมศาสตร์
 คณะการจัดการ

 หมายเหตุ 

 อ้างอิง 

 แหล่งข้อมูลอื่น 
 เว็บไซต์มหาวิทยาลัยบอร์นมัท

หมวดหมู่:สิ่งก่อสร้างตั้งแต่ พ.ศ. 2535
หมวดหมู่:สถาบันอุดมศึกษาในสหราชอาณาจักร
หมวดหมู่:สถาบันอุดมศึกษาที่ก่อตั้งในปี พ.ศ. 2535